VLÁDA SLOVENSKEJ REPUBLIKY

N á v r h

UZNESENIE VLÁDY SLOVENSKEJ REPUBLIKY

k Návrhu na zrušenie úlohy z bodu B.1. Uznesenia vlády SR č. 378 z 2. 5. 2001, ktorým bolo schválené rozpracovanie a konkretizácia opatrení na realizáciu koncepčných zámerov a stanovených cieľov „Koncepcie agrárnej a potravinovej politiky v roku 2001 a v rokoch 2002–2005“ a „Zelených správ 2000“ – predložiť na rokovanie vlády SR „Návrh na výrobu a využitie obnoviteľných zložiek z poľnohospodárskych surovín pre pohonné látky (bioetanol a MERO)“     

Číslo uznesenia:

Zo dňa:

Číslo materiálu:

Predkladateľ:		minister pôdohospodárstva

Podnet:		na základe uznesenia vlády SR č. 378 z 2. 5. 2001 

Stupeň utajenia:	

1

VLÁDA SLOVENSKEJ REPUBLIKY

Vláda

A.	Berie na vedomie

A.1.	dôvody na zrušenie úlohy Ministerstva pôdohospodárstva SR z bodu B.1. Uznesenia vlády SR č. 378 z 2. 5. 2001, ktorým bolo schválené rozpracovanie a konkretizácia opatrení na realizáciu koncepčných zámerov a stanovených cieľov „Koncepcie agrárnej a potravinovej politiky v roku 2001 a v rokoch 2002–2005“ a „Zelených správ 2000“ – predložiť na rokovanie vlády SR „Návrh na výrobu a využitie obnoviteľných zložiek z poľnohospodárskych surovín pre pohonné látky (bioetanol a MERO)“

B.  Zrušuje

B.1.	úlohu Ministerstva pôdohospodárstva SR pripraviť na rokovanie vlády SR „Návrh na výrobu a využitie obnoviteľných zložiek z poľnohospodárskych surovín pre pohonné látky – bioetanol, MERO“ vyplývajúcu z uznesenia vlády SR č. 378 z 2. 5. 2001, ktorým bolo schválené rozpracovanie a konkretizácia opatrení na realizáciu koncepčných zámerov a stanovených cieľov „Koncepcie agrárnej a potravinovej politiky v roku 2001 a v rokoch 2002–2005“ a „Zelených správ 2000“. 

Vykoná: vedúci Úradu vlády SR

2

PREDKLADACIA  SPRÁVA

	V máji 1999 predložili minister pôdohospodárstva a minister hospodárstva na rokovanie vlády Slovenskej republiky Informáciu o potenciálnych možnostiach výroby bioetanolu a metylesteru rastlinných olejov v SR a ich použití v pohonných hmotách.
	Vláda SR na svojej schôdzi dňa 13. 9. 2000 prerokovala Správu o poľnohospodárstve a potravinárstve SR, k čomu prijala uznesenie č. 720, ktorým boli schválené aj opatrenia na realizáciu Koncepcie agrárnej a potravinovej politiky v roku 2000. Táto úloha bola upravená uznesením vlády č. 378/2001.
	Ministerstvo pôdohospodárstva SR pripravilo materiál Návrh programu výroby MERO a bioetanolu pre ich použitie v pohonných látkach. Tento bol prerokovaný na porade vedenia MP SR a bol rozposlaný na medzirezortné pripomienkové konanie.